ועדת הכספים, כנסת 20, פרוטוקול מספר 837, 2017-10-31 11:00

משה גפני: בוקר טוב.

משה גפני: אני מתכבד להמשיך את ישיבת הוועדה שהתכנסה בבוקר.

משה גפני: אנחנו דנים בסעיף הראשון, בישובים המעורבים – מעלות תרשיחא ויישובים אחרים, ישובים מעורבים שמצבם הכלכלי בעייתי, קשה.

משה גפני: אנחנו מכניסים את זה לעניין של אזורי עדיפות לאומית ועידוד השקעות הון, שני החוקים האלה שלפי דעתי זמן רב לא נעשה בהם שימוש או שינוי או התאמה לצרכים המיוחדים של יישובים מהסוג הזה.

משה גפני: קודם כל נדון ביישובים המעורבים.

משה גפני: לאחר מכן נדון בבולענים שבים המלח.

משה גפני: הייתה שם פגיעה קשה מאוד.

משה גפני: פנו אלי שני ראשי מועצות באזור הזה.

משה גפני: ולאחר מכן על מצב הקציר בים המלח, שזה מעניין לעניין באותו עניין.

משה גפני: בשעה 12:00 נעשה הפסקה.

משה גפני: אנחנו נפרדים משלושה חברים בוועדה, ונמשיך את הישיבה לאחר מכן, ב-13:00.

משה גפני: אנחנו מתחילים ביישובים המעורבים.

משה גפני: חבר הכנסת יצחק וקנין ואני היינו בעירייה, במועצת העיר, והוא העלה בפנינו את הבעיות.

משה גפני: אני רוצה לומר שדי השתכנענו שיש עם העניין הזה בעיה, חוסר שימת לב וחוסר טיפול בנושאים הללו.

משה גפני: צריך לקחת את זה בחשבון.

משה גפני: ביקשתי מכמה ראשי רשויות שיבואו לדיון הזה.

משה גפני: שלמה, אני מבקש שאתה תפתח ותדבר על הבעיה שיש במעלות תרשיחא, ואם אתה יכול אז גם להשליך על נושאים אחרים.

משה גפני: לאחר מכן, רביבו, אתה תדבר.

משה גפני: בבקשה, שלמה, ראש עיריית מעלות תרשיחא.

שלמה בוחבוט: אדוני היושב-ראש תודה רבה לך ולרב יצחק וקנין ולכל חברי הכנסת שנמצאים פה.

שלמה בוחבוט: אני שמח שהיית אצלנו ביישוב המיוחד מעלות תרשיחא.

שלמה בוחבוט: אני חייב לומר שמעלות תרשיחא הוא לא יישוב מעורב.

שלמה בוחבוט: זו הטעות שטועים בה.

שלמה בוחבוט: תרשיחא נמצאת שני ק"מ ממעלות, זה יישוב ערבי.

שלמה בוחבוט: לצערנו הרב, ממשלות ישראל לדורותיהן לא מתייחסות בהתאם.

שלמה בוחבוט: אני רוצה לתת ביטוי לקיפוח הזה.

שלמה בוחבוט: מצד אחד, אומרים – וזה חשוב מאוד לתת תקציבים מיוחדים למגזר הערבי לפיתוח תשתיות, פיתוח חינוך, מוסדות ציבור וכולי וכולי.

שלמה בוחבוט: אבל תמיד שוכחים את תרשיחא ומקומות אחרים.

שלמה בוחבוט: אני רוצה לציין את העובדה שרצינו ללכת לבג"ץ וכל הזמן גרר אותנו באף: חכו, חכו, חכו.

שלמה בוחבוט: כי יש דוגמאות שזועקות לשמים.

שלמה בוחבוט: במועצות אזוריות יש יישובים ערביים שמקבלים תקציבים לפי התכנית של ממשלת ישראל, ויש דוגמאות רבות.

שלמה בוחבוט: כתבנו מכתב מהיועצת המשפטית של עיריית מעלות תרשיחא לכל מיני גורמים, אמרנו: תסתכלו.

שלמה בוחבוט: אמן לכם גם דוגמה: ביישובים הבדואים, מדינת ישראל מסייעת.

שלמה בוחבוט: בערב אל נעים יש 750 תושבים במשגב והם מקבלים מעמד של בדואים, הם מקבלים תקציבים מיוחדים; חוסניא, 664 תושבים, במשגב מקבלים; ראס אל עין, 351 תושבים.

שלמה בוחבוט: אני יכול להגיש לך את הטופס הזה אדוני.

שלמה בוחבוט: ערב אל עראמשה, 1,611 מקבלים ממטה אשר; חוואלד, 476, בזבולון מקבלים; וסוואד חמירא, 163.

שלמה בוחבוט: לעומת זה יש לנו בתרשיחא 1,200 בדואים והם לא זוכים.

שלמה בוחבוט: אני לא צריך להגיד לכם, אני רוצה שתבינו שבדואים בשכונות שלהם הם במצוקה.

שלמה בוחבוט: אנחנו כרשות מקומית לא תמיד מסוגלים לתת להם את התשתיות, לא תמיד מסוגלים לחזק אותם, ודווקא הם אלה שמתגייסים לצה"ל.

שלמה בוחבוט: כמה שדיברנו לא עזר.

שלמה בוחבוט: דיברנו עם כל הגורמים, אפילו השרה הבטיחה לנו, אבל בינתיים היא לא עשתה שום דבר.

שלמה בוחבוט: השרה גילה גמליאל הבטיחה להכניס אותנו, אבל בינתיים המשרדים מתחמקים.

שלמה בוחבוט: דיברנו עם משרד התחבורה, דיברנו עם משרד הפנים.

שלמה בוחבוט: אני רוצה להסביר לך, אדוני היושב-ראש, מהן ההשלכות החמורות.

שלמה בוחבוט: קודם כל, אם אני רוצה לפתח שכונה בתרשיחא, אין לי כסף, אני לא יכול לקבל.

שלמה בוחבוט: למשרד השיכון אין הקצבות מיוחדות כמו שיש לו במעלות בגלל השיווק של קרקעות המינהל.

שלמה בוחבוט: בתרשיחא, רוב הקרקעות הן פרטיות ולאנשים אין תקציב לשלם 200 או 300 אלף שקל למגרש, ולכן אני לא יכול לבנות שכונות.

שלמה בוחבוט: תמיד באים אלי בטענות למה במעלות כן ולמה בתרשיחא לא.

שלמה בוחבוט: אותו דבר לגבי כבישים, אותו דבר לגבי ביוב, אותו דבר לגבי מבני ציבור.

שלמה בוחבוט: אני לא יודע למה העוול הגדול הזה צריך להיעשות למעלות תרשיחא.

שלמה בוחבוט: אני מסביר שוב: זה לא יישוב מעורב.

שלמה בוחבוט: אלה שני יישובים.

שלמה בוחבוט: תרשיחא הוא יישוב עם 5,000 תושבים, 50% מוסלמים ו-50% נוצרים.

שלמה בוחבוט: אנחנו רק מוניציפלית מנהלים את שני היישובים.

שלמה בוחבוט: לא פעם קמה זעקה וביקשו להפריד בגלל הסיבות התקציביות שבמעלות אנחנו מקבלים שיקום שכונות ואנחנו מקבלים תקציב ממשרד הבינוי והשיכון וממינהל מקרקעי ישראל.

שלמה בוחבוט: לעומת זה, בתרשיחא רק ממה שאני מלקט ממה שנשאר ברשות המקומית.

שלמה בוחבוט: המשרד לשוויון חברתי הכיר בזה.

שלמה בוחבוט: יש לנו מכתב של המנכ"ל שמכיר בתרשיחא וכולי.

שלמה בוחבוט: אבל לצערי, המשרדים מתעלמים.

שלמה בוחבוט: אני רוצה להגיש לך את המכתב הזה.

שלמה בוחבוט: זה דבר ראשון.

שלמה בוחבוט: דבר שני, אני בכל זאת חושב שמחובתי גם להעלות את הנושא של הנחות במס.

שלמה בוחבוט: אדוני היושב-ראש, במעלות תרשיחא, בעיקר במעלות, הולכים לבנות 7,000 יחידות דיור.

שלמה בוחבוט: זו תוספת של כמעט 25,000 תושבים ב-10 השנים הקרובות.

שלמה בוחבוט: אנחנו צריכים להתמודד עם כל מה שקורה בסביבה.

שלמה בוחבוט: בעבר זה היה בקריית שמונה.

שלמה בוחבוט: קריית שמונה זעקה שרוב האנשים החזקים עוזבים את קריית שמונה והולכים לקיבוצים.

שלמה בוחבוט: עכשיו זה בדיוק קורה אצלנו.

שלמה בוחבוט: אנשים עוזבים את מעלות כי אנחנו בונים יותר בנייה רוויה.

שלמה בוחבוט: במושבים יש הרחבות ובקיבוצים יש הרחבות.

שלמה בוחבוט: אנשים שרוצים לבוא לגליל באים בעיקר למקומות שבהם אפשר לבנות בית.

שלמה בוחבוט: אנחנו היישוב היחידי שנפגע קשות מכל קו העימות.

שלמה בוחבוט: לא רחוק מאתנו, כפר ורדים, עם כל הכבוד, קיבלו לשנה נוספת.

שלמה בוחבוט: בכל זאת, הם מקבלים 11% ואנחנו 10%.

שלמה בוחבוט: ולא רחוק מאתנו יש את דלתון שמקבלת 12%.

שלמה בוחבוט: דלתון יותר פנימה, קרוב יותר לצפת.

שלמה בוחבוט: הם מקבלים 192 מבחינת הגג של השכר ו-12%.

שלמה בוחבוט: לכן, אדוני היושב-ראש, אני לא רוצה להכביר בדברים, אנחנו יישוב מיוחד, עיר פריפריאלית שרוצה להתפתח, רוצה לבנות.

שלמה בוחבוט: אנחנו רוצים לקלוט.

שלמה בוחבוט: אז מה החוכמה?

שלמה בוחבוט: יבנו שכונות עכשיו של אלפי יחידות דיור, אבל אנשים לא יבואו אלינו ולא יקנו דירות אלא ילכו לקיבוצים.

שלמה בוחבוט: לכן, מצד אחד אני מאוד מבקש לחזק את תרשיחא, לראות בתרשיחא כיישוב ערבי שצריך לחזק אותו וגם אצל הבדואים, ובמעלות גם כן לטפל בנושא.

שלמה בוחבוט: תודה לאדוני.

משה גפני: תודה רבה.

משה גפני: רביבו, ראש עריית לוד.

משה גפני: מי עוד נמצא מראשי הערים?

משה גפני: בבקשה.

<יאיר רביבו: אני רוצה להעיר שתי הערות.

<יאיר רביבו: אחת, לגבי ערים מעורבות ואחת לגבי פריפריה חברתית.

<יאיר רביבו: בהמשך לדבריו של ידיד בוחבוט, ערים מעורבות, לפי הגדרה אקדמית – זה לא בחוק – זה יישוב שיש בו יותר מ-20% אך פחות מ-50%, אוכלוסייה שהיא מדת שונה וכולי.

<יאיר רביבו: מקובל שיש כרגע 4א ו5 יישובים: לוד, רמלה], עכו, נצרת עילית ומעלות תרשיחא וכנראה שגם כרמיאל בדרך.

<יאיר רביבו: כל שאר הערים לא מעורבות, כי למשל בחיפה ובתל אביב שיעור האוכלוסייה הערבית הוא 8% - רק להבין מי נקראת עיר מעורבת.

<יאיר רביבו: לוד ורמלה ועכו, הן כמעט שליש, אז הן ערים מעורבות משמעותית.

<יאיר רביבו: צודק ידידי בוחבוט שבתכנית הממשלתית של 15 מיליארד שהובילה השרה לשוויון חברתי לא נכנסו היישובים המעורבים.

<יאיר רביבו: ניסיתי כמה פעמים לעכב את ההחלטה.

<יאיר רביבו: אני יכול להגיד שבימים אלה אנחנו עובדים יחד, מוביל את זה שמעון לנקרי, ואנחנו אמורים להגיש לשרה לשוויון חברתי תכנית מתוקנת לערים המעורבות.

<יאיר רביבו: כדי לחדד את האבסורד שהציג ידידי בוחבוט, בלוד שליש מהאוכלוסייה ערבית, כ-30,000 תושבים.

<יאיר רביבו: 80% מהם בדואים, שזו האוכלוסייה הנחשלת ביותר.

<יאיר רביבו: כלומר, 24,000 בדואים יש לי בלוד.

<יאיר רביבו: לו זה היה יישוב בפני עצמו, אז היישוב הזה שנקרא "לוד – החלק הערבי" היה היישוב השמיני בגודלו בארץ באוכלוסייה הערבית מתוך עשרות יישובים.

<יאיר רביבו: כלומר, אחרי שיש לנו את סכנין, נצרת, שפרעם ועוד, לוד הייתה שמינית.

<יאיר רביבו: היא לא מטופלת היום בשום משרד לנושא הרשויות הערביות, הבדואיות.

<יאיר רביבו: אין צורך להכביר מילים מה זה אומר אוכלוסייה בסוציו-אקונומי 1 שיושבת במרכז הארץ ללא תשתיות.

משה גפני: כמה שנים אתה אומר שזה לא טופל?

משה גפני: זה נשמע חסר היגיון.

משה גפני: מדינה שמתלבטת עם הבעיות האלה.

משה גפני: כמה זמן אתה יודע שזה לא טופל בכלל?

משה גפני: אני הולך להיכנס לזה, השאלה מאיפה אני מתחיל.

<יאיר רביבו: בהחלט.

<יאיר רביבו: האוכלוסייה הערבית בערים המעורבות, בלוד וברמלה – בעיקר בלוד יש יותר אוכלוסייה בדואית, שאגב, המדינה הביאה אותם לשם.

<יאיר רביבו: חלקם הגיעו מרהט, חלקם הגיעו מסיני, לחלקם היו קרקעות בשדה התעופה שהיה צריך להרחיב אותו ולכן קיבלו קרקעות חקלאיות.

<יאיר רביבו: ההזנחה הייתה כה גדולה שהם קיבלו קרקעות חקלאיות ללא תכניות למגורים ובנו בנייה בלתי חוקית.

<יאיר רביבו: רק בלוד לבד יש 4,000-3,000 וילות לא חוקיות שאנחנו עכשיו מנסים להסדיר אותן על אדמות חקלאיות.

<יאיר רביבו: זו תכנית ארוכה.

<יאיר רביבו: אני נאלצתי, או לא נאלצתי, לעשות הסכם גג גדול ולהכפיל את העיר כדי שמהכסף שייכנס אני אוכל להפנות לתשתיות.

<יאיר רביבו: כלומר, אני אמרתי למדינה: טוב, אני מוכן לקלוט עוד 20,000 משפחות כדי שמהכסף שייכנס אני אוכל לטפל באוכלוסייה הנחשלת הזו.

<יאיר רביבו: זה מתחיל להיות מטופל, אבל זה לעולם לא מטופל – לא מתייחסים לאוכלוסיות בערים המעורבות בשום עניין: לא בתעסוקה, בוודאי לא בנושא שעל השולחן, עידוד השקעות הון.

<יאיר רביבו: כלומר, יש אוכלוסיות מוחלשות, יש רק 5 ישובים כאלה.

<יאיר רביבו: צריך להכיר בהם גם במעלות וגם בעכו, גם בלוד, רמלה ונצרת כאוכלוסיות ייחודיות שמטילות נטל גדול על אותה חברה שהן נמצאות בה.

<יאיר רביבו: אני בכלל לא רוצה לדבר על ההתעסקות שיש לנו במתח היום יומי, אם זה בחוק המואזין ואם זה בבנייה בלתי חוקית ואם זה בפשיעה.

<יאיר רביבו: אני נמצא עכשיו בסכסוך בין שתי חמולות שיורות לי עכשיו בעיר.

<יאיר רביבו: אתה מבין מה זה עושה לאוכלוסייה נורמטיבית.

<יאיר רביבו: אחרת, יהודים וערבים כאחד אומרים לך: אני לא רוצה לגור במקום שיורים בו.

<יאיר רביבו: זו הערה אחת למה ערים מעורבות הן יותר מערים לא מעורבות, כי המתח שם הוא מתח תמיד יוקשה.

<יאיר רביבו: זו הערה אחת.

<יאיר רביבו: הערה שנייה.

<יאיר רביבו: אני רוצה לדבר דווקא – אני רואה את חברי הכנסת של הציבור החרדי – על הנושא של הפריפריה החברתית.

<יאיר רביבו: עשה צעד יפה ומבורך שר הפנים ושר הפריפריה, הרב אריה דרעי, שהכניס את המושג פריפריה חברתית לא רק פריפריה גיאוגרפית.

<יאיר רביבו: הרי כל מה שהייתם משווים סביב השולחן הזה בהנחות במס הכנסה, עדיפות לאומית, היה קו שממנו הולכים צפונה, קו שממנו הולכים דרומה ומי שנכנס, נכנס.

<יאיר רביבו: לא משנה, אגב, אם הוא כפר ורדים שהוא יותר מבוסס בצפון - - -

משה גפני: כפר ורדים נכנס לזמן מוגבל.

<יאיר רביבו: בוא נגיד אפילו עומר בדרום.

<יאיר רביבו: לא משנה אם היישוב נחשב חזק, סוציו אקונומי 8, 9 או 10.

<יאיר רביבו: הלכו רק על קטע גיאוגרפי בלבד.

משה גפני: לא.

<יאיר רביבו: בזמנו.

<יאיר רביבו: הגיע חוק הפריפריה החברתית ועשה צעד קטן אבל הוא היסטורי.

<יאיר רביבו: פה אני רוצה לאתגר אתכם כי הייתי בכמה ועדות פה, כולל בוועדה לצדק חלוקתי של חבר הכנסת מיקי זוהר, ואמרתי: תראו, החוק הזה מה אמר?

<יאיר רביבו: אנחנו מכניסים למפה לראשונה ישובים במרכז הארץ שהם סוציו אקונומי 1 עד 4.

<יאיר רביבו: אגב, אין הרבה ישובים כאלה לצערנו או לשמחתנו – כי רוב היישובים במרכז הם חזקים – בעיקר אלה ערים מעורבות: לוד, רמלה או ערים חרדיות: אלעד, בני ברק וכולי, שנכנסו פתאום למפה והתחילו לקבל תקציבים של סוציו אקונומי 1 עד 4.

<יאיר רביבו: ירושלים, אגב, גם היא סוציו אקונומי 3, אבל יש לה את הטיפול שלה.

<יאיר רביבו: כשהגענו לחוק הזה לעודד הקמה של מפעלי היי טק וכולי, אמרו: לא, לא, זה רק נגב, גליל וירושלים שיש לה את הייחודיות שלה.

<יאיר רביבו: אני הולך לאכלס עכשיו קריה חרדית גדולה מאוד בלוד, אם אני רוצה שנעודד אוכלוסייה חרדית ללימודים, להשכלה גבוהה, להיי טק, איך אני יכול לעודד מפעל שאני מתחרה אתו עם רעננה או גבעת שמואל עתירות ההיי טק ואני רוצה למשוך את המהנדסים ללוד.

<יאיר רביבו: אין לי שום הטבה, שום עדיפות.

<יאיר רביבו: החוק לפריפריה חברתית קבע: ישובים אלה יוכרזו כערים בעדיפות לאומית.

<יאיר רביבו: אבל הוא לא יודע לפרש את זה רוחבית.

<יאיר רביבו: כל פעם שאני הולך, למשל, למשרד השיכון כשיש הטבות במענק מקום אומרים לי: אתה לא ברשימת היישובים.

<יאיר רביבו: כמובן במס הכנסה "אתה לא ברשימת היישובים".

<יאיר רביבו: הדבר היחידי שיש לי היום הטבה זה שאני שכשיש קול קורא בפריפריה לאירועי תרבות וכולי, אז מותר לי להגיש קול קורא.

<יאיר רביבו: אבל אנחנו מבינים שזה טיפה בים ואם רוצים באמת טיפול שורשי, לגעת באוכלוסיות האלה שגרות במרכז הארץ, אני תמיד אומר שאותה אוכלוסייה מוחלשת של עולים מאתיופיה שנמצאת בלוד, זה שהיא רואה מרחוק את עזריאלי – ורואים מלוד את עזריאלי – זה לא מעשיר אותה, זה לא נותן לה משאבים.

<יאיר רביבו: נכון שיש יתרונות גיאוגרפיים למגורים במרכז, אבל לפעמים זה גם חסרונות כי יותר יקר לגור במרכז מבחינת שכירות, עלות חוגים וכולי.

<יאיר רביבו: לכן אני אומר שיש פה הזדמנות לעשות צדק היסטורי, להכניס את מספר היישובים המצומצם, בין אם הוא מעורב כמו שאמר בוחבוט, בין אם הוא לא מעורב – אגב, חרדי זה גם מעורב.

<יאיר רביבו: עיר שיש בה אוכלוסייה חרדית היא גם ישוב מעורב לצורך העניין מבחינת האתגרים.

משה גפני: עזוב, עזוב.

משה גפני: עזוב את החרדים, אני הולך לתקן את העניין הזה.

משה גפני: אם אני אגיד להם חרדים, אז לא יעשו כלום.

<יאיר רביבו: לקחת את החוק של פריפריה חברתית שעשה סדר גדול מאוד ואמר:

<יאיר רביבו: זאת רשימת היישובים שהממשלה מכירה בהם שהם צריכים עזרה, אף על פי שהם גרים במרכז.

<יאיר רביבו: חשוב גם להבין שהיום עם "כביש 6" והמהפכה של הרכבות, בזה אני מסיים, במהפכה התחבורתית שיש בארץ, אפשר לנסוע 40 דקות ולהגיע לנגב, אז אין ממש קושי גיאוגרפי, יש יותר קושי חברתי.

<יאיר רביבו: תודה.

משה גפני: תודה רבה.

משה גפני: אני מודה לך.

משה גפני: אני מבקש לומר גם לך וגם לשלמה בוחבוט, בנושא של הטבות המס נוכל לעשות שינוי לכאן או לכאן.

משה גפני: לא יהיה שינוי דרמטי מכיוון שאחרת אנחנו מסתכנים עם בג"ץ.

משה גפני: יש פה עוולות, אני מסכים עם שלמה, יש עוולה בעניין הזה.

משה גפני: נבדוק את זה עוד פעם, אבל לא הייתה פה כוונה לעשות עוולה.

משה גפני: הייתה פה כוונה לעשות קריטריון שלא ניפול, בגלל שאם היינו נופלים, בסוף החודש היינו נופלים, לא היו בכלל הטבות מס כשרשות המיסים בכלל נגד הטבות המס.

משה גפני: נכון, אני חייב להודות, הם הוסיפו כסף.

משה גפני: הוסיפו בערך 400 מיליון שקל.

משה גפני: אבל הם אומרים שעדיף להשקיע בחינוך, ברווחה, בכבישים, בתשתיות.

משה גפני: גרתי באופקים, אני יודע מה המשמעות של הטבות המס.

משה גפני: הטבות המס זה נושא אחד.

משה גפני: אבל אם אתה רוצה טיפול שורש בעניין – את הטבות המס נוכל לעשות בשוליים – אם אתה רוצה לטפל שורשית בעניין, מה שאמר שלמה בוחבוט לגבי הנושא של האוכלוסייה בתרשיחא או מה שאתה אומר, אצלך ה יותר מורכב בגלל שאצלך זה מעורב וכל מה שנלווה לעניין הזה, צריך לתקן את החוקים של אזורי עדיפות ושל עידוד השקעות הון.

משה גפני: איפה אנחנו קובעים אזורי עדיפות.

משה גפני: אני לא מדבר על הפריפריה, אני לא מדבר על מה שעשה הרב דרעי.

משה גפני: איפה אנחנו קובעים את זה?

משה גפני: האם לאחר כל כך הרבה שנים אנחנו צריכים לבוא ולהגיד שמתקנים את חוק אזורי עדיפות ואומרים שיישוב מעורב מקל דברים כאלה ואחרים או הכשרה מקצועית או כל הדברים האלה שלא יישארו נמוכים מבחינה כלכלית.

משה גפני: אותו דבר בעידוד השקעות הון.

משה גפני: אם אנחנו מתקנים את זה – אני לא צריך כסף מהאוצר.

משה גפני: יש כסף לאזורי עדיפות, יש כסף לעידוד השקעות הון, ואנחנו רוצים חלוקה שתהיה שונה ממה שהיה לפני 20 שנה.

משה גפני: היום היא שונה לחלוטין.

משה גפני: מעלות תרשיחא זה לא מה שהיה פעם, לוד זה לא מה שהיה פעם.

משה גפני: עכו זה לא מה שהיה פעם.

משה גפני: היום הכול משתנה.

<יאיר רביבו: אדוני היושב-ראש, אני מסכים עם מה שאמרת.

<יאיר רביבו: אני מקבל את מה שאתה אומר.

משה גפני: אני עוד לא יודע, זה דיון ראשון.

משה גפני: הבטחתי שנקיים את הדיון הזה.

משה גפני: אני מבטיח שלא נרפה מהעניין.

משה גפני: כנראה שאני אבקש לעשות ישיבה נוספת על אזורי עדיפות.

משה גפני: אם הממשלה תבוא, תבוא.

משה גפני: אם לא תבוא – היא צריכה לבוא – אבל גם אם לא תבוא נתחיל לתקן את זה.

משה גפני: זה חוק.

משה גפני: הדברים שנאמרים פה נתחיל להכניס בחוק הזה.

משה גפני: הרי לא צריך כסף, צריך לקחת את הכסף שיש לחוקים הללו ולחלק אותו נורמלי.

איתן ברושי: יש פה מישהו מהממשלה?

משה גפני: הממשלה פחות מעניינת.

משה גפני: אנחנו נתקן את זה, ואז אתה נכנס לשורש העניין.

משה גפני: חבר הכנסת וקנין, בבקשה.

יצחק וקנין: אני אתייחס גם למה שאמר שלמה ולמה שאמר ראש עיריית לוד.

משה גפני: יאיר רביבו.

יצחק וקנין: אני מכיר את מעלות כל כך טוב ומי שנכנס לעיר מעלות רואה עיר לתפארת.

יצחק וקנין: הולך לתרשיחא ומבין שיש פה בעיה.

יצחק וקנין: נכון שזו עיר אחת, מעלות תרשיחא, אבל יש פה הפרדה גיאוגרפית.

יצחק וקנין: אצל יאיר זה אותו דבר.

יצחק וקנין: זאת אומרת, העיר מעורבת יותר.

יצחק וקנין: למה אני חותר?

יצחק וקנין: אתה לוקח היום ערים מסוימות במרכז הארץ שאין להן אוכלוסיית מיעוטים, חוצה גדר ורואה עיר אחרת לגמרי.

יצחק וקנין: אתה נכנס לרעננה, אתה תראה עיר אחרת לגמרי.

יצחק וקנין: יש פה בעיה עם אוכלוסייה חלשה מאוד של מיעוטים, לצערי הרב.

יצחק וקנין: כרגע היו הבדואים פה והבנו גם מה קורה אצל הבדואים.

יצחק וקנין: יש פה בעיה לא פשוטה.

יצחק וקנין: המשאבים שמקבל שלמה בוחבוט וראש עיריית לוד לא עונים לו על מה שהוא צריך לתת לאוכלוסייה.

יצחק וקנין: גם אם הוא יתהפך 8 פעמים, זה לא יעזור, לא ברווחה ולא בחינוך ולא בכל פרמטר אחר.

יצחק וקנין: לצערנו הרב, הוא נמצא מתחת, למטה למטה, ומה שאתה רואה בעיר שלו אולי זה רק בזכותו שהוא עוד כזה, מה שנקרא, משוגע לדבר שעושה את הדברים.

יצחק וקנין: אבל בגדול המצב הזה לא יכול להמשיך, חייבת להיות פה חלוקה צודקת.

משה גפני: מה אתה אומר על ההצעה שלי?

יצחק וקנין: אני חושב שההצעה שלך היא נכונה ביותר - - -

מיקי רוזנטל: ההצעה הייתה לטפל.

מיקי רוזנטל: הייתה הצעה קונקרטית לתקן?

משה גפני: לא.

משה גפני: אם ללכת לכיוון הזה.

מיקי רוזנטל: באופן עקרוני.

מיקי רוזנטל: אבל לא הייתה הצעה קונקרטית או שלא הבנתי.

מיקי רוזנטל: חבר הכנסת גפני אמר שצריך לתקן את העוול - - -

משה גפני: כן.

מיקי רוזנטל: יש משהו קונקרטי איך או רק - - -

משה גפני: מי יידע לענות לי על זה?

משה גפני: אמרתי קודם לעשות ישיבה על זה.

משה גפני: שאלתי אם היו יודעים משהו בדרך.

משה גפני: לא יודעים.

משה גפני: צריך לקחת את שני החוקים האלה - - - לקחת את הכסף הזה ולחלק אותו אחרת.

משה גפני: זה מה שאמרתי.

יצחק וקנין: - - - עושה עוול.

יצחק וקנין: עושה עוול גדול.

יצחק וקנין: אתה יודע מה, היה לנו את זה - - - הנחות במס.

יצחק וקנין: הנחות במס נתנו - - - למועצות אזוריות באזור הצפון.

מיקי רוזנטל: נוצר מצב אבסורדי - - -

יצחק וקנין: יישובי הגדר לא קיבלו.

מיקי רוזנטל: - - - לידה יש יישובים שמקבלים הטבה כמוה או יותר ממנה וזה לא סביר.

יצחק וקנין: ידידי מיקי, אנחנו קיבלנו לפני כן כמו מעלות, 11% או 12% - - -

משה גפני: מי זה "אנחנו"?

יצחק וקנין: מושב יערה.

משה גפני: כדי שבפרוטוקול ידעו.

יצחק וקנין: כששינינו את הטבלאות – אצלנו זה היה פריפריאלי, אני יותר קרוב לגבול, 2 ק"מ, אבל לא משנה, עובדה שכפר ורדים במרחק יותר גדול ממעלות - - -

משה גפני: כן, אבל זה מסתיים.

מיקי רוזנטל: אנחנו נותנים להם רק זמני.

משה גפני: בדיוק.

משה גפני: הם יוצאים לגמרי.

מיקי רוזנטל: הם יצאו לגמרי.

יצחק וקנין: אבל אני אומר שאם אנחנו לא ניתן את כל כובד משקלנו על אותן ערים מעורבות, אני חושב שלא יעזור ואנחנו ניפגש פה עוד 5 שנים - - -

מיקי רוזנטל: אני מסכים.

יצחק וקנין: המצב - - - אני רואה - - -

מיקי רוזנטל: - - - אני לא אחזור על דבריך - - -

יצחק וקנין: אבל דע לך, זה כשעוד - - -

שלמה בוחבוט: אדוני היושב-ראש, יש פה שגיאה.

שלמה בוחבוט: לא מדובר בחוק עידוד השקעות הון.

שלמה בוחבוט: יש שתי החלטות ממשלה, אדוני היושב-ראש, יש החלטת ממשלה 922 ויש החלטת ממשלה 2365 והיא מקציבה 4 מיליארד שקל למגזר הערבי.

שלמה בוחבוט: אנחנו ביקשנו רק להיכנס פנימה, מה שמגיע לנו ממשרד השיכון, ממשרד החינוך.

שלמה בוחבוט: כסף יש, ההחלטות קיימות.

שלמה בוחבוט: העוול הוא גדול שהוציאו אותנו.

שלמה בוחבוט: זה על העניין.

שלמה בוחבוט: המועצות האזוריות בפנים, ועיריית מעלות תרשיחא בחוץ.

יצחק וקנין: תחשוב שבתרשיחא יש 5,000.

יצחק וקנין: יש ישובים שמקבלים את כל ההטבות עם פחות אוכלוסייה.

שלמה בוחבוט: בתרשיחא 100% ערבים.

יצחק וקנין: יש פחות אוכלוסייה אפילו והוא לא מקבל כלום.

יצחק וקנין: זה אבסורד - - - שקבע את הדברים האלו.

משה גפני: רבותי, איתן בראשי, בבקשה.

משה גפני: תודה, יצחק.

איתן ברושי: אדוני היושב-ראש, חברי הכנסת, חברנו שלמה.

איתן ברושי: אני אציין שני מקומות: את אשדוד ואת מעלות.

איתן ברושי: שתי ערים שצמחו בצורה מדהימה.

איתן ברושי: צריך להבדיל בין טיפול נקודתי לבין מפות עדיפות.

איתן ברושי: רק לאחרונה – אני לא זוכר, תעזור לי, איזו עיר, רמלה או לוד, הייתה בטיפול נקודתי בתקופת שרון, זיכרונו לברכה?

<יאיר רביבו: לוד.

איתן ברושי: וגם עכו הייתה.

איתן ברושי: אני לא אכנס אם זה הועיל או לא הועיל.

איתן ברושי: אבל יש למדינה כלי.

איתן ברושי: מציינים עכשיו 22 שנים לרבין.

איתן ברושי: רבין פיתח את זה מאוד, טיפול נקודתי.

איתן ברושי: אז זה היה לפני 97', השלטים עוד נשארו בחלק מהמקומות, וידעו לתת טיפול נקודתי לתקופה קצובה לבעיות מוגדרות ליישובים ברחבי הארץ, ערבים, יהודים, מועצות וערים.

איתן ברושי: לכן צריך להבחין, אותו יצחק רבין אמר:

איתן ברושי: בקו עימות לא פוגעים.

איתן ברושי: קו עימות 9 ק"מ לא מקצצים, לא מים, לא שיכון ושום דבר.

איתן ברושי: קו עימות זה קו עימות.

איתן ברושי: גם בים המלח.

איתן ברושי: אנחנו עדים למצב של אין סוף גמישויות לפי הנוחיות של המפות.

איתן ברושי: לאחרונה גם ראינו גמישות ביהודה ושומרון כשרצו להפוך את זה ליעד לאומי.

איתן ברושי: לכן, אני חושב שמעלות ותרשיחא, עם כל הכבוד, זה לא לוד.

איתן ברושי: שלא תהיה אי הבנה, צריך להבחין בין קווי עימות ואזורי עדיפות.

איתן ברושי: כשהכלים קיימים, צריך להתאים אותם.

איתן ברושי: אם חוק עידוד השקעות הון, לדוגמה, לא עונה לצרכים כי הוא רק 20%, צריך יהיה לטפל בו.

איתן ברושי: אם קבעו ש-9 ק"מ בצפון זה קו עימות, אז בקו עימות אין הבדל בין יהודים לערבים.

איתן ברושי: אני רוצה לומר שנתקלנו גם לאחרונה בזה שכפרים ערביים שנמצאים במועצות אזוריות של יהודים מקבלים פחות מכפר ערבי שנמצא במועצה אזורית על ערבים או בעיר ערבית כי הם סובלים מסוציו אקונומי כאילו גבוה ואז הופכים את הרצון להיות ישוב מעורב ליישוב לא מעורב כי הוא נדפק לעומת היישוב השכן.

איתן ברושי: יש אין סוף דוגמאות כאלה.

משה גפני: קבענו שסוציו אקונומי הולך לפי היישוב לא לפי המועצה האזורית.

איתן ברושי: - - - דבר הזוי.

איתן ברושי: הייתי ראש מועצה ביזרעאל ואמרתי: תנו לכפרים שלי – היו בסך הכול שניים אחרי שנפרדו בזמנו – כמו לכפרים לידם.

איתן ברושי: מה זה יכול ליצור?

איתן ברושי: מחר יפרקו את הערים המעורבות כי יגידו שלהיות ערבים - - - יש תקציבים לערבים, אפילו תקציבים נדיבים לא פעם.

איתן ברושי: אין סיבה שזה לא יהיה חלק מהפתרון.

איתן ברושי: אני מציע, ובזה לסיים, אני מבקש שיהיה פה דיון על מפות העדיפות, הן עומדות בפני שינוי.

איתן ברושי: אני לא מציע שכל פקיד וכל שר יעשה מפה שמשלו בלי ראייה כוללת.

איתן ברושי: למשל, בשיכון כבר משנים.

איתן ברושי: שתיים, לעשות אבחנה בין אזורי עדיפות לבין טיפול נקודתי שהוא כלי שפותר בעיה במקום שהוא לא בעדיפות.

איתן ברושי: דבר נוסף, אסור שמישהו לא יהודי או ערבי יפגע בגלל שהוא ביישוב כזה או ביישוב אחר.

איתן ברושי: מה שמגיע, מגיע.

איתן ברושי: אני מציע לבקש ממך שעניין העדיפות יעלה פה בהקדם כי הממשלה עומדת לקבל החלטות על מפות עדיפות בימים הקרובים.

משה גפני: טוב.

משה גפני: מי נמצא מהממשלה?

<שלומי פיליפ: אני מרשות המיסים.

<שלומי פיליפ: אני רוצה להתייחס לנושא של המיסים.

<שלומי פיליפ: לעניינים אחרים, הייתה פה מישהי מהאוצר.

<שלומי פיליפ: המטרה עיקרית של תיקון סעיף 11 לפקודה שמדבר על הטבות מס ליישובים היא להביא אוכלוסייה חזקה לאותם ישובים מוחלשים.

<שלומי פיליפ: אמרו פה ראשי העיריות שמדובר באוכלוסייה חלשה – יש גם חזקה – אבל הדגש פה הוא על החלשה, דיברת על הבדואים, דיברת על המוסלמים - - -

שלמה בוחבוט: סליחה.

שלמה בוחבוט: אתה מערבב שני דברים.

שלמה בוחבוט: אני דווקא דיברתי, היות ואני בונה 7,000 יחידות דיור והיות ואני רוצה לביא אוכלוסייה חזקה, אני רוצה לתת להם הנחות כמו שנותנים בקיבוצים ובמושבים בסביבה.

מיקי רוזנטל: מעבר לזה יש לו בעיה עם האוכלוסייה - - - אבל אלה שני דברים שונים.

<שלומי פיליפ: בוא נטפל בנפרד באוכלוסייה החזקה ובוא נטפל בנפרד באוכלוסייה החלשה.

<שלומי פיליפ: אוכלוסייה חלשה זה מס הכנסה שלילי או מה שנקרא היום מענק עבודה.

שלמה בוחבוט: אני מטפל באוכלוסייה החלשה.

משה גפני: מה אתה מציע לו?

<שלומי פיליפ: הגענו אחרי טלטלות עזות בעשור האחרון, בג"צים וסיוע של יושב-ראש הוועדה הנכבד - - -

משה גפני: הבג"צים הם בסיוע שלי?

משה גפני: לא הבנתי.

<שלומי פיליפ: בסיעתא דשמיא - - -

מיקי רוזנטל: הוא מציע לו להתפלל.

מיקי רוזנטל: זה מה שהוא מציע לו, שיתפלל.

<שלומי פיליפ: הגענו לחוף מבטחים - - -

משה גפני: אתה מציע לו להתפלל?

משה גפני: זאת הצעה טובה, רק - - -

שלמה בוחבוט: אני מתפלל.

שלמה בוחבוט: זה שאני בלי כיפה זה לא אומר שאני לא מתפלל.

משה גפני: זה נכון, לא משנה.

משה גפני: על כל פנים, מה אתה מציע לו?

<שלומי פיליפ: הגענו לחוף מבטחים, הגענו לקריטריונים - - -

משה גפני: לא הגענו לשום דבר.

מיקי רוזנטל: יש לך איזה מענה?

משה גפני: יושב פה יאיר רביבו, מה הוא מקבל כדי לטפל באוכלוסייה החלשה שם?

משה גפני: אצל שלמה בוחבוט זה בולט בגלל ששם אתה נוסע.

משה גפני: אתה נוסע ממעלות לתרשיחא.

משה גפני: מה אתה עושה עם תרשיחא?

משה גפני: אתה הממשלה, תגיד מה אתה עושה.

מיקי רוזנטל: הוא אחראי רק על הטבות המס.

מיקי רוזנטל: בוא נעזור לו.

משה גפני: בבקשה.

מיקי רוזנטל: יש לך מענה קונקרטי למעלות תרשיחא בהטבות המס?

מיקי רוזנטל: יש לך הצעה?

<שלומי פיליפ: מכיוון שהחוק מדבר על כללים, קריטריונים כלליים - - -

מיקי רוזנטל: אל תצטט את החוק.

מיקי רוזנטל: אנחנו ניסחנו את החוק בוועדה - - -

<שלומי פיליפ: - - - בראייה כזו או אחרת.

<שלומי פיליפ: אבל אפשר בהידברות, כמובן - - -

משה גפני: אני לא יודע אם אתה צריך לתת את התשובה.

משה גפני: יש פה את החוק של אזורי עדיפות לאומית.

משה גפני: אנחנו רוצים להכניס בחוק אזורי עדיפות לאומית, כך נראה לנו – מעבר לעניין של טיפול נקודתי שתכף נדבר עליו – ישובים מעורבים.

משה גפני: לא הכניסו את זה בחוק המקורי.

משה גפני: אתה מתנגד?

משה גפני: יש לך סמכות בעניין?

<שלומי פיליפ: לא.

משה גפני: יש מישהו שיש לו סמכות לענות לי?

מיקי רוזנטל: מישהו מהמדינה.

מיקי רוזנטל: מהאוצר, משרד הפנים.

משה גפני: משרד האוצר.

שלמה בוחבוט: אף אחד לא בא.

משה גפני: אין בעיה.

משה גפני: הם יבואו מהר כשהחוק הזה יהיה פה על השולחן.

מיקי רוזנטל: תראה איך הם תכף יבואו.

משה גפני: יש עוד מישהו מהממשלה?

<רועי אלרום: אדוני היושב-ראש, אפשר להגיב?

<רועי אלרום: יש לי תשובה בשבילך.

משה גפני: מי אדוני?

<רועי אלרום: מעיריית מעלות תרשיחא.

משה גפני: אני אתן לך לדבר אבל קודם תעשה כבוד לממשלה אפילו שאין להם תשובות.

מיקי רוזנטל: תן לממלכה לענות.

משה גפני: חבל על הזמן מה שנעשה.

משה גפני: יהיה שמח פה.

משה גפני: בבקשה, גברתי.

<רונית שני: אני מהרשות להשקעות ממשרד הכלכלה.

משה גפני: בבקשה, גברתי.

מיקי רוזנטל: קראת את הדוח, אני מניח, האחרון על המיליארד שקל - - - איזה גביר.

<רונית שני: אני יכולה להגיד שבתיקון החוק האחרון הוספנו את הנושא של מענק צפון.

<רונית שני: באופן כללי המענק הוא 20% ולאזורים בצפון - - - פריפריאלי 1 עד 4 הוספנו עד 10% נוספים.

<רונית שני: כלומר, יש עד 30% מענק.

משה גפני: כשאת אומרת "הגדלנו", את מכלילה את כל השולחן הזה בגלל שאנחנו רבנו על זה בחוץ.

משה גפני: אין בעיה, הגדלנו את המענק לצפון.

משה גפני: בסדר.

מיקי רוזנטל: הטוטו משקיע.

משה גפני: כשהיא אומרת הגדלנו – הכוונה לכולנו.

<רונית שני: - - - קק"ל, בשם משרד הכלכלה.

משה גפני: קק"ל?

משה גפני: מה היה קק"ל אז?

<רונית שני: מבחינת הקריטריונים, כשאנחנו מאשרים בקשות למענקים למפעלי תעשייה, אנחנו לוקחים בחשבון את המרחק.

<רונית שני: מפעל שנמצא מיוקנעם עד מטולה - - - הרבה יותר גבוה.

<רונית שני: ככל שהוא יותר צפוני, אם זה לגבי מעלות - - -

חיים ילין: זו בדיוק הבעיה, שיוקנעם ומטולה מקבלים אותו דבר.

מיקי רוזנטל: כמה מפעלים במעלות תרשיחא מקבלים הטבות במסגרת חוק עידוד השקעות הון?

<רונית שני: יש לי כאן את כל הרשימה של כל מי שקיבל.

משה גפני: אנחנו מדברים עכשיו על מעלות תרשיחא.

משה גפני: כמה מפעלים מקבלים במעלות תרשיחא?

משה גפני: אם אין, את יכולה להגיד שאין.

משה גפני: זה לא חייב להיות.

משה גפני: תגידי רק את האמת.

<רונית שני: לפי נתונים לפי שנים - - - ב-2013 לא אושרו למעלות - - -

משה גפני: לא אושר למעלות.

משה גפני: מות היא עיר עשירה, נמצאת במרכז הארץ.

מיקי רוזנטל: עוד פעם שאלתי שאלה לא טובה.

משה גפני: אל תשאל שאלות לא טובות.

<יאיר רביבו: שיר למעלות, אשא עיני אל ההרים - - -

מיקי רוזנטל: שיר המעלות, בשוב אדוני - - - היינו כחולמים - - -

משה גפני: אני לא מבין למה מצב הרוח שלכם.

משה גפני: המצב כל כך לא טוב ואתם במצב רוח.

מיקי רוזנטל: מה אתה רוצה שנעשה?

משה גפני: לוד קיבלה?

<רונית שני: היא לא אזור עדיפות לאומי.

משה גפני: יש עוד מישהו שרוצה להתייחס לעניין הזה?

משה גפני: חיים, בבקשה.

חיים ילין: לדעתי זה דיון שימשיך להתקיים בכל הממשלות, גם הבאות.

חיים ילין: כי בסוף צריך לפתור את הבעיה.

חיים ילין: יש 3 מפות: מפת המיסים, מפת השקעות ההון ומפת השיכון.

חיים ילין: אלה בגדול שלושת המפות שאין בכלל - - -

משה גפני: עדיפות לאומית.

חיים ילין: בסדר, אבל אין חפיפה ביניהן.

חיים ילין: שתיים, יש כבר תקציב לרשויות הערביות ופה זה מלחמה - - -

מיקי רוזנטל: אבל זה לא רשויות ערביות, הסבירו.

מיקי רוזנטל: יש 5 רשויות שהן רשויות מעורבות.

חיים ילין: מותר לי לדבר?

מיקי רוזנטל: מותר לך, רק - - -

חיים ילין: יופי.

חיים ילין: לא רק מדובר - - -

יצחק וקנין: בינתיים חופרים מנהרות.

חיים ילין: אצלי זה חאן יונס ורפיח, תדע לך.

חיים ילין: אלה השכנים שלי.

חיים ילין: זה מה שיש - - -

משה גפני: חיים, תדבר עכשיו.

חיים ילין: אבל מפריעים לי.

משה גפני: אל תפריעו לו.

משה גפני: באמת, מספיק.

משה גפני: למה אתם מפריעים לו?

חיים ילין: אומרים להם: חבר'ה, אתם תסתדרו לבד.

חיים ילין: 4 מיליארד שקל זה לא במשחק שלכם.

חיים ילין: 4 מיליארד שקל זה אך ורק 100% ערבים.

חיים ילין: ככה הם אומרים.

חיים ילין: זה תקציב יותר גדול מ-4 מיליארד.

חיים ילין: מה הם צריכים לעשות?

חיים ילין: אותו דבר כל המועצות האזוריות שהן משולבות ויש שם כפרים.

חיים ילין: הם לא יודעים לעשות את מה שאתם עושים.

חיים ילין: עכשיו אומרים שהסוציו אקונומי של זה יותר גבוה.

חיים ילין: זה לא עובד ככה.

חיים ילין: אם יש מיעוטים ומקבלים תקציבים – כל המיעוטים במדינת ישראל צריכים לקבל את התקציבים האלה ולא משנה אם זה מועצה מעורבת, עיר מעורבת, לא משנה מה.

חיים ילין: ולא צריך להיות בטיפול נקודתי.

חיים ילין: זו החלטה שאם תקבל בחוק, לא יהיו יותר דיונים פה, נגמרו הדיונים.

חיים ילין: זהו.

חיים ילין: פתרנו את כל הבעיות של כולם.

משה גפני: למה?

חיים ילין: כי משגב תקבל והוא יקבל וכל המועצות המעורבות יקבלו גם.

<יאיר רביבו: זה מה שאמרת, הרב גפני.

<יאיר רביבו: הוא אומר: עזוב טיפול נקודתי, תקן את החוק.

<יאיר רביבו: פעם אחת תתקן את החוק.

משה גפני: הוא פשוט מבהיל אותי.

משה גפני: הוא כאילו אומר שלא יצטרכו אותי יותר.

חיים ילין: לא, לא.

חיים ילין: אל הנושא הזה.

חיים ילין: תקשיב, אני אגיד לך - - -

משה גפני: בסדר חיים, סתם צחקתי.

חיים ילין: הבעיות לא נפתרות, הן מתחלפות.

חיים ילין: זה יתחלף במשהו אחר.

משה גפני: בבקשה.

משה גפני: מה התפקיד שלך?

<רועי אלרום: אני סמנכ"ל פרויקטים בעיריית מעלות תרשיחא.

<רועי אלרום: תשובה לרשות המיסים.

<רועי אלרום: במהלך המשא ומתן ב-2015 היינו בדיאלוג עם אגף תקציבים, עם מנכ"ל משרד האוצר ועם היועץ המשפטי.

<רועי אלרום: צדקת כשאמרת שפקודת הטבת המס החדשה יצרה קריטריונים שקופים: קודם כל, - - - גיאוגרפית - - - אחרי זה דיברה על מבחנים נוספים.

<רועי אלרום: אבל על מנת לטפל ביישובים שבצדק יש לטפל בהם כמו קריית שמונה, שלומי ודימונה, ידעתם לכתוב "ישוב עירוני צמוד גדר" או "בנגב" לטובת דימונה.

<רועי אלרום: זאת אומרת, מלבד שלושת הקריטריונים האובייקטיביים ידע החוק להגיד ישוב עירוני צמוד גדר וישוב עירוני בנגב.

חיים ילין: והם קיבלו תוספת.

חיים ילין: רק בשביל התוספת.

משה גפני: חיים, אני רוצה לסיים את החלק הזה.

<רועי אלרום: לכן אנחנו הצענו – ולא הייתה התנגדות משפטית וגם היינו בקשר עם רשות המיסים – להוסיף "ישוב עירוני סמוך גבול" אלה הגדרות שמופיעות בחוק, וביישוב העירוני לתת עוד 3% ולתקרה מאג"ת עוד איקס כסף, לא אכנס עכשיו למספרים כי אנחנו לא במשא ומתן.

<רועי אלרום: היום בפקודה יש מעבר לקריטריונים האובייקטיביים הגדרות כמו ישובים עירוניים סמוכי גבול או ישוב עירוני בנגב וכנ"ל ניתן משפטית להכניס תיקון, או בהוראת שעה או בחוק, ליישוב עירוני מעורב, סמוך גבול.

<רועי אלרום: פה נותנים את המענה שלנו בהתמודדות מול קיבוצים ומושבים כדי לשים לבוחבוט את הידיים מאחורי הגב ולהגיד לו: עכשיו תתמודד עם הרחבות כשסביבך במרחק של בין קילומטר ל-4 ק"מ לכל היותר, מה לעשות, הן יותר אטרקטיביות.

חיים ילין: ברגע שעשית את זה תפרת לעצמך חליפה.

חיים ילין: לוד לא תקבל - - -

<רועי אלרום: לוד היום בפקודת מס הכנסה לא נכנסת, לצערי הרב.

<רועי אלרום: לוד לא נכנסת כי היא לא מתוחמת - - -

חיים ילין: אני אתן לך עצה: תדאג גם לאחרים, אתה תראה איך אתה גם תקבל.

חיים ילין: תדאג רק לעצמך, כולם - - -

<יאיר רביבו: לכן אמרתי תציצו בחוק של הפריפריה החברתית.

<יאיר רביבו: היא אמרה: 1 עד 4 במרכז הארץ אלה ישובים שצריכים עזרה.

<יאיר רביבו: בני ברק, לוד, אלעד, רמלה.

<יאיר רביבו: אין הרבה כאלה.

משה גפני: רבותי, אני מבקש לסכם את הדיון הראשוני הזה בשני אופנים.

משה גפני: אנחנו הולכים על שני מסלולים ואם לא נעשה את זה אז סתם אנחנו חוטאים למגמה ולמטרה שוועדת הכספים צריכה לדבר עליה.

משה גפני: עברתי כמה דיונים בנושא הזה של אזורי עדיפות ובנושא של עידוד השקעות הו.

משה גפני: עברנו גם את הטבות המס עם כל מה שנלווה לעניין הזה.

משה גפני: לא פשוט כל הנושא.

משה גפני: אני מבקש לקיים דיון של הוועדה ונעשה את זה אולי כבר בשבוע הבא, על החוק של אזורי עדיפות לאומית, מי נכנס שם ומי לא נכנס.

משה גפני: אני אבקש מחברי הוועדה להכניס בחוק של אזורי עדיפות לאומית ישובים מעורבים או דברים נוספים.

משה גפני: במהלך הדיון שנקיים נשמע את נציגי הממשלה שעוסקים בעניין הזה.

משה גפני: מצדי הם יכולים לא לבוא, אנחנו ננסח את החוק - - -

מיקי רוזנטל: תקרא להם לבוא.

מיקי רוזנטל: שיבואו עם נתונים כי אחרת - - -

משה גפני: בוודאי שאני אקרא להם.

משה גפני: שיביאו את החלטות הממשלה, שיביאו את הנתונים.

משה גפני: בסדר גמור.

משה גפני: אנחנו מתחילים את הדיון בעניין הזה.

משה גפני: אנחנו שמים את זה על השולחן, גם אזורי עדיפות וגם עידוד השקעות הון.

משה גפני: עידוד השקעות הון תורם ליישוב באופן דרמטי.

משה גפני: אתם יודעים כמה ישובים וכמה ראשי מועצות וכמה בעלי מפעלים נלחמו להיכנס לעניין של עידוד השקעות הון.

משה גפני: את זה אנחנו נשים על השולחן.

משה גפני: במקביל, אני מבקש שאנחנו נטפל טיפול נקודתי ביישובים המעורבים, למשל, מעלות תרשיחא או לוד או עכו.

משה גפני: נבקש מהממשלה שהיישובים המעורבים יקבלו טיפול מיוחד.

משה גפני: יש החלטות כספיות של הממשלה לסייע לערבים בכל המקומות שבהם הם מתגוררים.

משה גפני: התעלמו, משן מה, מהמקומות שבהם יש תושבים ערביים בכמות כזאת שבאחוזים יש לה מקום משמעותי בתוך היישוב הזה ולא עוזרים להם.

משה גפני: יכול לשבת ראש המועצה, הוא אומר: אני רוצה לטפל ביישוב הערבי, אני רוצה לבנו שם שכונה, אני רוצה לעשות שם חינוך, אני רוצה לעשות שם הכשרה מקצועית.

משה גפני: אני רוצה להוציא אותם מהמקום שבו הם נמצאים.

משה גפני: אומרים לו: בסדר, יש לך תקציב רגיל?

משה גפני: תטפל בתקציב שלך.

משה גפני: את רוב הכסף אתה לוקח לדברים המוגדרים וכולי, אז זו הבעיה שלך, תן את זה לערבים.

משה גפני: זה לא נכון.

משה גפני: לא מנהלים ככה עיר.

משה גפני: מעלות תרשיחא בולטת, לוד גם בולטת, עכו בולטת.

משה גפני: זה מקום ש הממשלה, משום מה, את העניין הזה הזניחה.

משה גפני: אני לא עוד מקבל החלטה אני רק אומר לכם מה הכיוון שאני רוצה ללכת אליו.

משה גפני: אני אשתדל בימים הקרובים לבקש מהממשלה את הנתונים, לבקש מהממשלה את ההחלטות שהתקבלו בעניין הזה ולהודיע להם שאני הולך לתקן את החוק.

משה גפני: אנחנו רוצים לשנות את הקריטריונים בחוקים הללו ואנחנו רוצים לטפל טיפול נקודתי ביישובים שעליהם אנחנו מדברים.

משה גפני: בטיפול הנקודתי אנחנו הולכים לריצה קצרה.

משה גפני: או שיסכימו או שלא יסכימו.

משה גפני: יסכימו?

משה גפני: הנה מה טוב.

משה גפני: לא יסכימו?

משה גפני: אז יהיה מאבק.

משה גפני: הם חייבים לבוא לפה עכשיו או עם תקציב 2019 או עם תקציב התאמות.

משה גפני: הם חייבים לבוא.

מיקי רוזנטל: הם רוצים עכשיו את ההתאמות.

משה גפני: הם חייבים.

משה גפני: זה מסלול קצר יותר.

משה גפני: אבל אנחנו הולכים למסלול ארוך על תיקון החוק, להוציא את הבעיה הזאת מהשורש.

משה גפני: תאמינו לי, חיים, תהיה הרבה עבודה, גם אם נצליח לתקן את החוק.

משה גפני: הלוואי והייתי יכול ללכת ללמוד תורה, מה אני יושב פה.

משה גפני: על כל פנים, אני מודה לך, שלמה בוחבוט - - -

חיים ילין: הנושא של הנחות לא - - -

משה גפני: נראה.

משה גפני: אם יש אפשרות לשנות את זה, נשנה.

משה גפני: אם אין אפשרות לשנות, אנחנו נפיל את הכול.

משה גפני: הכול יהיה על השולחן.

רחל עזריה: כבוד היו"ר, אני מבינה שכל מה ששלמה ביקש נכנס לסיכום, נכון?

משה גפני: כן.

משה גפני: יאיר, אני מודה גם לך.

משה גפני: אני מודה לכל האורחים שהשתתפו בדיון הזה.